Solvang aldershjem

Solvang Aldershjem er på Wessels gate 51, tidligere Eiganesveien 17 i Stavanger, ble etablert som et aldershjem for eldre medlemmer av Stavanger Handelsstand og sto ferdig i 1937. Bygningen er tegnet av den kjente Stavanger-arkitekten Gustav W. Helland i 1936 i funksjonalistisk stil.Karl Emil Sødergren: Stavanger var hans verksted, Stavanger Aftenblad, 6.9.2014 - http://www.aftenbladet.no/pluss/Stavanger-var-hans-verksted-3499383.html . Solvang ble bygget med midler fra Stavanger Handelsstands Understøttelses-forening, som hadde som mål å gi et hjem til handelsstandens eldre medlemmer som trengte støtte. Eiendommen, opprinnelig donert av Racines arvinger, ble anlagt på hjørnet av Eiganesveien og Wessels gate, en kort avstand fra Stavanger sentrum.

Huset ble opprinnelig bygget som aldershjem for handelsstanden i byen.

Huset var hovedkvarter for Gestapo i Stavanger. I huset ble fanger avhørt, torturert og drept under krigen. Mellom de som døde der var Solveig Bergslien 25. november 1943. For andre var huset en mellomstasjon før de havnet i en fangeleir.

Etter krigen ble huset tatt i bruk til sitt opprinnelige formål igjen.

 Under andre verdenskrig 
Under den tyske okkupasjonen av Norge ble Solvang Aldershjem i desember 1942 konfiskert av tyske myndigheter, og beboerne ble tvunget til å flytte ut. Bygningen ble da hovedkvarter for Gestapo og Statspolitiet i Stavanger. På grunn av beliggenheten og bygningens struktur ble Solvang benyttet som forhørs- og fengslingslokale. I kjelleren ble det innredet elleve celler på ca. 2 x 3 meter, hvor flere hundre norske borgere ble fengslet og torturert gjennom krigen.

 Tortur og mishandling 
Gestapo-agenten Arnold Hölscher var kjent for sine brutale forhørsmetoder i Solvang. Torturen pågikk i bygningens kjeller og andre rom, hvor fanger ble utsatt for systematisk mishandling. Fangene ble slått, pisket og mishandlet med diverse redskaper, ofte som et ledd i å tvinge frem informasjon om motstandsbevegelsen. Blant torturmetodene var slag med kjepper, batonger og en spesiallaget pisk. Radioer ble satt på høy lyd for å overdøve skrikene fra de mishandlede.

Blant de dødsfallene som skjedde i Gestapokjelleren var Solveig Bergslien, en 24 år gammel kvinne. Det finnes flere versjoner om hennes skjebne; enkelte hevder hun ble torturert i hjel, mens andre kilder mener hun kan ha tatt sitt eget liv under fangenskapet. En annen som led døden i Solvang, var Peder Myge, som ble skutt av en fengselsvakt etter gjentatt mishandling.

I mai 1944 ble ni andre fanger fra Stavanger henrettet i Trandumskogen etter å ha blitt holdt i Solvang.

 Etterkrigstiden og tilbakeføring til aldershjem 
Etter frigjøringen i 1945 ble Solvang returnert til sitt opprinnelige formål som aldershjem. Huset ble igjen et hjem for eldre, men minnene fra krigens grusomheter hang ved stedet. Allerede i mai 1945, knapt to uker etter frigjøringen, ble Solvang brukt som møtepunkt for etterlatte og tidligere fanger for å samle informasjon om krigens hendelser, som senere ble grunnlag for landsviksaker mot Gestapo- og statspolitifolkene som hadde vært involvert i mishandlingen av norske borgere.

 Dagens bruk 
Solvang Aldershjem er i dag en omsorgsbolig som drives av Solvang omsorgsboliger, en frittstående og selvstendig forening. Bygget gjennomgikk en større renovering i 1995, da foreningen byttet navn til Stavanger Handelsstands Forening Solvang. I 2017 endret de navn til Solvang omsorgsboliger. Bygningen tilbyr nå 26 leiligheter, som varierer i størrelse fra 37 til 69 kvadratmeter, og er et hjem for eldre i Stavanger, inkludert de som henvises gjennom Stavanger kommune.

 Se også 

 KdS Stavanger
 Arnold Hölscher

 Referanser 

Kategori:Gestapo
Kategori:Stavangers historie
Kategori:Gustav Helland